സൗദിയില് ഇന്ന് 138 പുതിയ കോവിഡ് രോഗികള് മാത്രം ചികിത്സയിലുള്ളവര് 2,708 ആയി കുറഞ്ഞു ജിദ്ദ: സൗദിയില് ഇന്ന് റിപ്പോര്ട്ട് ചെയ്തത് 138 പുതിയ കോവിഡ് കേസുകള് മാത്രം. 211 പേര് രോഗമുക്തിനേടി. ഇതോടെ രാജ്യത്തെ ആകെ കോവിഡ് ബാധിച്ചവരുടെ എണ്ണം 5,45,123 ഉം രോഗമുക്തി നേടിയവരുടെ എണ്ണം 5,33,843 ഉം ആയി. ഏഴ് പേര് ഇന്ന് മരിച്ചു. ഇതോടെ രാജ്യത്തെ ആകെ മരണം 8,572 ആയി.നിലവില് ചികിത്സയിലുള്ളവരുടെ എണ്ണം 2,708 ആയി കുറഞ്ഞു. ഇവരില് 750 പേര് ഗുരുതരാവസ്ഥയിലാണ്. ഇതുവരെ രാജ്യത്തെ രോഗ മുക്തിനിരക്ക് 97.93 ശതമാനവും മരണനിരക്ക് 1.56 ശതമാനവുമാണ്. വിവിധ പ്രവിശ്യകളില് പുതുതായി റിപ്പോര്ട്ട് ചെയ്ത രോഗികളുടെ എണ്ണം: റിയാദ് 43, മക്ക 25, കിഴക്കന് പ്രവിശ്യ 14, മദീന 10, ജീസാന് 10, അസീര് 9, അല് ഖസീം 7, നജ്റാന് 5, തബൂക്ക് 4, ഹായില് 4, വടക്കന് അതിര്ത്തി മേഖല 3, അല് ജൗഫ് 2, അല്ബാഹ 2. ഇതുവരെ രാജ്യത്ത് 3,77,40,661 ഡോസ് കോവിഡ് വാക്സിന് വിതരണം നടത്തിയതായി സൗദി ആരോഗ്യ മന്ത്രാലയം അറിയിച്ചു.